Diari Oficial de la Generalitat Valenciana


Sumari del DOGV 8302, del 24-05-2018 (2018/5007)

RESOLUCIÓ de 16 de maig de 2018, del director general de l'Institut Valencià de Finances (IVF), per la qual s'ordena la publicació en el Diari Oficial de la Generalitat Valenciana de la nova relació de llocs de treball de l'IVF, aprovada pel Consell General de l'IVF en la sessió celebrada el 26 d'abril de 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8302

Data del DOGV
:   24-05-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/5007


Data del document
:   16-05-2018

Organisme emissor
:   Institut Valencià de Finances

Tipus de document
:   Resolució

Descriptors 

:   * Institut Valencià de Finances
    * concurs administratiu

RESOLUCIÓ de 16 de maig de 2018, del director general de l'Institut Valencià de Finances (IVF), per la qual s'ordena la publicació en el Diari Oficial de la Generalitat Valenciana de la nova relació de llocs de treball de l'IVF, aprovada pel Consell General de l'IVF en la sessió celebrada el 26 d'abril de 2018. [2018/5007]  
El passat 26 d'abril de 2018, el Consell General de l'IVF va aprovar una nova relació de llocs de treball, condicionada a l'obtenció dels informes preceptius que havien d'emetre tant la Direcció General del Sector Públic, Model Econòmic i Patrimoni com la Direcció General de Pressupostos. Aquests informes s'han obtingut en data 11 de maig de 2018.  
Els canvis es fonamenten en la necessitat de preparar l'estructura organitzativa de l'IVF en el moment en què es produïsca, de manera efectiva, la integració en la Generalitat Valenciana de les funcions i competències en matèria de política financera i tresor, certificació i signatura electrònica, desenvolupades per l'IVF, tal com preveu l'apartat 3 de l'article 48 de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat.  
  
Per tot això, fent ús de les facultats delegades mitjançant l'Acord del Consell General de l'Institut Valencià de Finances, de data 30 de març de 2009, i en execució del que ha acordat, igualment, aquest Consell General en les reunions de dates 12 de desembre de 2017 i 26 d'abril de 2018, resolc  
  
Fer pública la nova relació de llocs de treball, aprovada pel Consell General en la reunió de data 26 d'abril de 2018, que s'hi adjunta com a annex.  
  
Contra aquesta resolució es pot interposar un recurs d'alçada davant del conseller d'Hisenda i Model Econòmic dins del termini d'un mes, comptador des de l'endemà de la publicació d'aquesta resolució, de conformitat amb el que disposa l'article 38 del Reglament d'organització i funcionament de l'Institut Valencià de Finances, aprovat pel Decret 92/2017, de 14 de juliol, del Consell, i els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades hi puguen exercitar qualsevol altre que estimen oportú.  
  
  
València, 16 de maig de 2018.- El director general: Manuel Illueca Muñoz.